stanford-oval/wikipedia huggingface dataset:
ฌอน คอนเนอรี
ผลงาน

| --- | --- |
ชื่อเรื่อง: ปีที่ฉาย
Darby O'Gill and the Little People: ค.ศ. 1959
The Frightened City: ค.ศ. 1961
The Longest Day: ค.ศ. 1962
Dr.No: ค.ศ. 1962
From Russia With Love: ค.ศ. 1963
Goldfinger: ค.ศ. 1964
Woman of Straw: ค.ศ. 1964
Marnie: ค.ศ. 1964
Thunderball: ค.ศ. 1965
The Hill: ค.ศ. 1965
A Fine Madness: ค.ศ. 1966
You Only Live Twice: ค.ศ. 1967
Shalako: ค.ศ. 1968
The Molly Maguires: ค.ศ. 1970
The Anderson Tapes: ค.ศ. 1971
Diamonds Are Forever: ค.ศ. 1971
The Offence: ค.ศ. 1972
Zardoz: ค.ศ. 1973
Murder on the Orient Express: ค.ศ. 1974
The Man Who Would Be King: ค.ศ. 1975
The Wind and the Lion: ค.ศ. 1975
Robin and Marian: ค.ศ. 1976
A Bridge Too Far: ค.ศ. 1977
Outland: ค.ศ. 1981
Never Say Never Again: ค.ศ. 1983
The Name of the Rose: ค.ศ. 1986
Highlander: ค.ศ. 1986
The Untouchables: ค.ศ. 1987
The Presidio: ค.ศ. 1988
Indiana Jones and the Last Crusade: ค.ศ. 1989
The Hunt for Red October: ค.ศ. 1990
Medicine Man: ค.ศ. 1992
Rising Sun: ค.ศ. 1993
Just Cause: ค.ศ. 1995
Dragonheart: ค.ศ. 1996
The Rock: ค.ศ. 1996
The Avengers: ค.ศ. 1998
Entrapment: ค.ศ. 1999
Finding Forrester: ค.ศ. 2000
The League of Extraordinary Gentlemen: ค.ศ. 2003
ดูเพิ่ม

เจมส์ บอนด์
ฐานตั้งระบบศูนย์สูตร

กล้องโทรทรรศน์หักเหแสงที่ตั้งอยู่บนฐานตั้งระบบศูนย์สูตรที่พิพิธภัณฑ์ดาราศาสตร์ไทเป
ฐานตั้งระบบศูนย์สูตร (อังกฤษ: equatorial mount) เป็นอุปกรณ์สำหรับตั้งเครื่องมือให้หมุนไปตามระบบพิกัดศูนย์สูตร คือมีแกนการหมุนตั้งขนานกับแกนการหมุนของโลก สามารถหมุนไปตามการหมุนของทรงกลมท้องฟ้า ฐานตั้งแบบนี้มักใช้ในกล้องโทรทรรศน์ จานดาวเทียม และ กล้องถ่ายภาพ ข้อดีของการใช้ฐานตั้งเป็นระบบศูนย์สูตรคือช่วยให้อุปกรณ์ที่ติดอยู่กับวัตถุนั้นสามารถติดตามวัตถุใด ๆ บนท้องฟ้าตามการหมุนรอบตัวเองของโลก โดยขับเคลื่อนเพียงแกนเดียวด้วยอัตราเร็วคงที่ เมื่อใช้กับจานดาวเทียม การติดตั้งฐานตั้งเป็นระบบศูนย์สูตรจะช่วยให้สามารถชี้ตำแหน่งของดาวเทียมพ้องคาบโลกหลายดวงพร้อมกันได้ด้วยการหมุนเพียงแกนเดียว
ภาพรวม

ฐานตั้งระบบศูนย์สูตรตั้งอยู่บนระบบพิกัดศูนย์สูตร ซึ่งประกอบด้วยแกนนอนคือไรต์แอสเซนชันและแกนตั้งคือเดคลิเนชันซึ่งตั้งฉากกัน ที่แกนไรต์แอสเซนชันมักติดตั้งกลไกขับเคลื่อนให้หมุนด้วยอัตราเร็วคงที่ไปตามเวลาโดยมีคาบการหมุนเป็น 23 ชั่วโมง 56 นาทีตามการหมุนรอบตัวเองของโลก นอกจากนี้ยังสามารถกำหนดค่าด้วยแป้นหมุนปรับค่าซึ่งสามารถแสดงระบบพิกัดทรงกลมท้องฟ้าของเทห์ฟากฟ้าได้โดยตรง
ฐานตั้งระบบศูนย์สูตรแตกต่างจากฐานตั้งระบบขอบฟ้า ซึ่งมีกลไกง่ายกว่าแต่ต้องหมุนแกนสองแกนด้วยความเร็วที่เปลี่ยนไปเรื่อย ๆ ในการติดตามเทห์ฟากฟ้าที่จับจ้องอยู่บนทรงกลมท้องฟ้า
ในอดีตฐานตั้งระบบศูนย์สูตรเคยได้รับความนิยมมากตามหอดูดาวสำคัญหลายแห่ง อย่างไรก็ตาม นับวันจะยิ่งถูกแทนที่ด้วยฐานตั้งระบบขอบฟ้า เนื่องจากเทคโนโลยีสมัยใหม่ทำให้โครงสร้างของฐานตั้งระบบขอบฟ้าเสถียรขึ้น การควบคุมโดยคอมพิวเตอร์ทำให้ง่ายต่อการติดตามวัตถุท้องฟ้าเป้าหมาย ดังนั้นในหอดูดาวที่ออกแบบใหม่ ฐานตั้งระบบศูนย์สูตรไม่ได้รับความนิยมอีกต่อไปแล้ว แต่ถึงอย่างนั้น สำหรับในแวดวงดาราศาสตร์สมัครเล่น ฐานตั้งกล้องแบบศูนย์สูตรยังถือว่าค่อนข้างพบได้ทั่วไปอยู่ โดยเฉพาะอย่างยิ่งในการถ่ายภาพทางดาราศาสตร์
ฐานปล่อยดาวเทียมทงแฮ

| --- | --- |
ฐานปล่อยดาวเทียมทงแฮ
วงกลมแสดงถึงฐานที่ตั้งบนแผนที่ทะเลญี่ปุ่น
ชื่อเกาหลี
โชซ็อนกึล: 무수단리
ฮันจา: 舞水端里
อาร์อาร์: Musudan-ri 
เอ็มอาร์: Musudan-ri 
ฐานปล่อยดาวเทียมทงแฮ (อังกฤษ: Tonghae Satellite Launching Ground) หรือที่รู้จักกันในนาม มูสุดัน-รี เป็นฐานที่มีเพื่อปล่อยจรวดของประเทศเกาหลีเหนือ
แหล่งข้อมูลอื่น

Musudan on Encyclopedia Astronautica
GlobalSecurity.org Background on Musudan-ri
The Meaning of the North Korean Missile Launch. (2009 launch) Posted by GlobalSecurity.org on 2009-04-05
ฉากประดับแท่นบูชาบารอนชี

| <font=110%>ทูตสวรรค์ (ชิ้นส่วนของแท่นบูชาบารอนชี) |
| --- | --- |

ศิลปิน: ราฟาเอล
ปี: ค.ศ. 1500 - ค.ศ. 1501
ประเภท: จิตรกรรมสีน้ำมันบนไม้
สถานที่: พิพิธภัณฑ์ซิวิคา โทซิโอ มาร์ติเน็นยา, เบรสเชีย
| ทูตสวรรค์ (ชิ้นส่วนของแท่นบูชาบารอนชี) (ชิ้นส่วน) |
| --- | --- |

ศิลปิน: ราฟาเอล
ปี: ค.ศ. 1501
ประเภท: จิตรกรรมสีน้ำมันบนไม้
สถานที่: พิพิธภัณฑ์ลูฟร์ กรุงปารีส ประเทศฝรั่งเศส
ฉากประดับแท่นบูชาบารอนชี (อังกฤษ: Baronci altarpiece) เป็นจิตรกรรมสีน้ำมันที่เขียนโดยราฟาเอลจิตรกรคนสำคัญชาวอิตาลีสมัยเรอเนซองส์ ปัจจุบันตั้งแสดงอยู่ที่พิพิธภัณฑ์ซิวิคา โทซิโอ มาร์ติเน็นยาที่เบรสเชียในประเทศอิตาลี
ราฟาเอลเขียนภาพ “ฉากประดับแท่นบูชาบารอนชี” ระหว่างปี ค.ศ. 1501  ถึงปี ค.ศ. 1501 เป็นงานชิ้นแรกที่มีหลักฐานการจ้างสำหรับเป็นฉากประดับแท่นบูชาในโบสถ์น้อยบารอนชี ในโบสถ์ซานอากอสติโน ที่ซิตาดิคาสเตลโลใกล้เมืองอูร์บีโน  ฉากประดับแท่นบูชาได้รับความเสียหายอย่างหนักระหว่างแผ่นดินไหวในปี ค.ศ. 1789 ตั้งแต่ปี ค.ศ. 1849 ส่วนต่างที่ยังคงหลงเหลืออยู่ก็ถูกแบ่งแยกกันไปเป็นของเจ้าของหลายคน
ประวัติศาสตร์

เมื่อวันที่10 ธันวาคม ค.ศ. 1500 ราฟาเอลและเอวันเจลิสตา ดา เปียน ดี เมเลโต (Evangelista da Pian di Meleto) ช่างเขียนสูงอายุจากเวิร์คช็อพของโจวันนี ซันตี (Giovanni Santi) บิดาของราฟาเอลได้รับค่าจ้างให้เขียนภาพใหญ่สำหรับเป็นฉากแท่นบูชาที่อุทิศให้แก่นักบุญนิโคลัสแห่งโตเลนตีโน (Nicholas of Tolentino) สำหรับโบสถ์น้อยบารอนชิ สัญญาจ้างระบุถึงราฟาเอลว่าเป็น “magister” หรือ “มาสเตอร์” ราฟาเอล เขียนเสร็จเมื่อวันที่ 13 กันยายน ค.ศ. 1501
กลางภาพเป็นนิโคลัสแห่งโตเลนตีโนยืนกลางซุ้มโค้งโดยมีปีศาจอยู่ที่เท้า ข้าง ๆ เป็นทูตสวรรค์สามองค์ เหนือนักบุญเป็นพระเจ้าพระบิดา (God the Father) ที่ถือมงกุฏในมือล้อมรอบไปด้วยหัวเทวดา ทางด้านซ้ายเป็นพระนางมารีย์พรหมจารีและนักบุญออกัสตินแห่งฮิปโป
ระหว่างแผ่นดินไหวในปี ค.ศ. 1789 ฉากแท่นบูชาได้รับความเสียหายอย่างหนักจนต้องเลื่อยออกเป็นชิ้นๆ และตั้งแสดงแต่ชิ้นส่วนที่ไม่ได้รับความเสียหาย ในปีเดียวกัน สมเด็จพระสันตะปาปาปิอุสที่ 6 ทรงซื้อชิ้นส่วนต่างๆ เพื่อเป็นส่วนหนึ่งของงานสะสมของวังวาติกัน ชิ้นส่วนจึงอยู่ในวังวาติกันมาจนมาถึงปี  ค.ศ. 1849 แต่หลังจากนั้นก็ไม่มีหลักฐานว่ามีอะไรเกิดขึ้นกับชิ้นส่วนเหล่านั้น  หลายปีหลังจากนั้นนักวิชาการก็สืบหาจนพบหกชิ้น สี่ชิ้นเป็นส่วนหนึ่งของภาพเขียนเอก อีกสองชิ้นเป็นส่วนหนึ่งของฐานแท่นบูชา (predella)
ภาพที่เป็นภาพที่จินตนาการว่าเป็นภาพทั้งชิ้นเขียนแทนรูปเดิมเมื่อคริสต์ศตวรรษที่ 18 สำหรับซิตตา ดิ คาสเตลโล ส่วนภาพร่างที่ราฟาเอลเขียนสำหรับงานเดิมอยู่ที่หอวิจิตรศิลป์แห่งลิลล์และที่พิพิธภัณฑ์แอชโมเลียน (Ashmolean Museum) ที่อ็อกฟอร์ด จากภาพที่หลงเหลือทำให้สรุปได้ว่าการออกแบบทั้งหมดของแท่นบูชาทำโดยราฟาเอลแต่การเขียนภาพราฟาเอลเขียนร่วมกับเอวันเจลิสตา ดา เปียน ดี เมเลโต โดยราฟาเอลอาจจะเป็นผู้เขียนตัวฉากแท่นบูชาและเมเลโตเขียนฐานแท่นบูชา
ชิ้ส่วนที่ยังหลงเหลืออยู่

“พระเจ้าพระบิดา”, 112 x 75 ซม. หอศิลป์แห่งชาติคาโปดิมอนเต, เนเปิลส์
“Blessed Virgin Mary”, 51 x 41 ซม. หอศิลป์แห่งชาติคาโปดิมอนเต, เนเปิลส์
“ทูตสวรรค์”, 57 x 36 ซม. พิพิธภัณฑ์ลูฟร์, ปารีส
“ทูตสวรรค์”, 31 x 27 ซม. พิพิธภัณฑ์ซิวิคา โทซิโอ มาร์ติเน็นยา, เบรสเชีย
“นักบุญนิโคลัสแห่งโตเลนตีโนชุบชีวิตไก่ฟ้าสองตัว”, 29.2 x 54.0 ซม. สถาบันศิลปะแห่งดีทรอยท์[ต้องการอ้างอิง]
“นักบุญนิโคลัสแห่งโตเลนตีโนชุบชีวิตเด็กที่จมน้ำตาย”, 26.7 x 51.8 ซม. สถาบันศิลปะแห่งดีทรอยท์[ต้องการอ้างอิง]
ดูเพิ่ม

ราฟาเอล
จิตรกรรมสีน้ำมัน
นิโคลัสแห่งโตเลนตีโน
ฐานันดรแห่งราชอาณาจักร

ฐานันดรแห่งราชอาณาจักร (อังกฤษ: estates of the realm) เป็นระเบียบสังคมอย่างกว้างของสังคมซึ่งมีแนวคิดเป็นลำดับชั้น (hierarchically conceived society) รับรองในสมัยกลางและสมัยใหม่ตอนต้นในทวีปยุโรปที่นับถือศาสนาคริสต์ บ้างแยกเป็นสามฐานันดร ได้แก่ นักบวช ชนชั้นขุนนางและสามัญชน และมักกล่าวถึงตามการจัดอันดับความสำคัญในสมัยกลาง (เนื่องจากพระเป็นเจ้าทรงลิขิตลำดับชั้น) เป็นฐานันดรที่หนึ่ง ที่สองและที่สามตามลำดับ
ในแผนดังกล่าว พระเป็นเจ้าทรงลิขิตพันธกิจ (ministry) ซึ่งจำเป็นต่อการลิขิตราชนิกุลและชนชั้นขุนนาง ผู้มอบเอกสิทธิ์แก่สามัญชนผู้ทรงเกียรติ คำว่า "ฐานันดรที่สี่" กำเนิดขึ้นภายหลัง โดยอ้างถึงแรงนอกโครงสร้างอำนาจซึ่งเป็นที่ยอมรับ และมักอ้างอิงถึงสื่อมวลชนอิสระมากที่สุด
ระหว่างสมัยกลาง บุคคลเกิดในชนชั้นของตัว และแม้การเปลี่ยนแปลงฐานะทางสังคมเป็นไปได้ก็เกิดขึ้นช้า ยกเว้น ศาสนจักรสมัยกลาง ซึ่งเป็นเพียงสถาบันเดียวซึ่งบุรุษสามารถถึงตำแหน่งสูงสุดในสังคมได้ครั้งหนึ่งในชีวิต
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฐานันดรแห่งราชอาณาจักร
ฐานข้อมูลเชิงวัตถุสัมพันธ์

ฐานข้อมูลเชิงวัตถุสัมพันธ์ (อังกฤษ: object-relational database: ORD) หรือระบบการจัดการฐานข้อมูลเชิงวัตถุสัมพันธ์ (อังกฤษ: object-relational database management system: ORDBMS) เป็นระบบการจัดการฐานข้อมูลคล้ายกับ[[ฐานข้อมูลเชิงสัมพันธ์]  แต่ใช้โมเดลฐานข้อมูลเชิงวัตถุ ซึ่งวัตถุ คลาส และการสืบทอด ถูกสนับสนุนโดยตรงในโครงสร้างฐานข้อมูล และในภาษาสอบถาม  มันสนับสนุนส่วนเพิ่มเติมของโมเดลข้อมูลด้วยชนิดข้อมูลและเมธอดที่ผู้ใช้สร้างขึ้น
ฐานข้อมูลเชิงวัตถุสัมพันธ์อาจกล่าวได้ว่าเป็นฐานข้อมูลที่อยู่ระหว่างฐานข้อมูลเชิงสัมพันธ์ และฐานข้อมูลเชิงวัตถุ (object-oriented databases: OODBMS) ส่วนหลักของฐานข้อมูลเชิงวัตถุสัมพันธ์มีลักษณะใกล้กับฐานข้อมูลเชิงสัมพันธ์ ข้อมูลอยู่ในฐานข้อมูล และถูกจัดการโดยคำถาม (query) ในภาษาสอบถาม แต่อีกด้านหนึ่ง เป็น OODBMS ซึ่งฐานข้อมูลเป็นวัตถุที่คงอยู่ที่เก็บไว้สำหรับซอฟต์แวร์ที่เขียนด้วยภาษาโปรแกรมเชิงวัตถุ โดยมีเอพีไอ (API) ของโปรแกรมสำหรับการจัดเรียงและค้นหาและเรียกใช้วัตถุ และไม่สนับสนุนการสอบถาม หรือสนับสนุนเพียงเล็กน้อย
ภาพรวม

เป้าหมายพื้นฐานของฐานข้อมูลเชิงวัตถุสัมพันธ์ คิอเป็นตัวเชื่อมช่องว่างระหว่างฐานข้อมูลเชิงสัมพันธ์และเทคนิคการสร้างแม่แบบเชิงวัตถุซึ่งใช้ในภาษาโปรแกรม เช่น Java, C++, Visual Basic .NET หรือ C# เป็นต้น อย่างไรก็ดี สิ่งที่ได้นอกเหนือจากเป้าหมายคือ การใช้มาตรฐานระบบฐานข้อมูลเชิงสัมพันธ์กับรูปแบบบางประการของการเปลี่ยนชนิดข้อมูลเชิงวัตถุสัมพันธ์ของศอฟต์แวร์ ในขณะที่ระบบการจัดการฐานข้อมูลเชิงสัมพันธ์แบบดั้งเดิม RDBMS หรือผลิตภัณฑ์ที่ใช้ SQL-DBMS มุ่งเน้นที่การจัดการที่มีประสิทธิภาพของข้อมูลที่เขียนจากเซตของชนิดข้มมูลที่นิยามโดยมาตรฐานของภาษาที่สัมพันธฺกัน ระบบฐานข้อมูลเชิงวัตถุสัมพันธ์ยินยอมให้นักพัฒนาซอฟต์แวร์บูรณาการชนิดข้อมูลของตนเองและเมธอดเพื่อใช้กับมันในระบบการจัดการฐานข้อมูล
ระบบฐานข้อมูลเชิงวัตถุสัมพันธ์ถูกบูรณาการเข้ากับภาษาโปรแกรมเชิงวัตถุ  คุณสมบัติทางลักษณะของมัน ได้แก่
ข้อมูลเชิงซ้อน การสร้างชนิดข้อมูลเชิงซ้อนในระบบฐานข้อมูลเชิงวัตถุสัมพันธ์ SQL ส่วนใหญ่ตั้งอยู่บนพื้นฐานของการนิยามโครงสร้างเบื้องต้นผ่านทางชนิดข้อมูลที่ผู้ใช้นิยาม
การสิบทอดชนิดข้อมูล การสร้างลำดับชั้นในโครงสร้างของข้อมูลเชิงซ้อนเป็นการเพิ่มคุณสมบัติให้กับข้อมูล หรือการสิบทอดชนิดข้อมูล กล้าวคือ ชนิดข้อมูลในโครงสร้างสามรรถแบ่งชนิดย่อยได้ โดยใช้คุณสมบัติของข้อมูลที่มีอยู่แล้ว รวมกับคุณสมบัติที่เพิ่มเติมในชนิดข้มอูลย่อยนั้น
พฤติกรรมวัตถุ  พฤติกรรมวัตถุเกี่ยวข้องกับการเข้าถึงวัตถุของโปรแกรม วัตถุนั้นต้องจัดเก็บได้ และเคลื่อนย้ายได้สำหรับการประมวลผลฐานข้อมูล ดังนั้นมันจึงถูกตั้งชื่อเช่นเดียวกับวัตถุถาวร
ภายในฐานข้อมูล ความสัมพันธฺ์ทั้งหมดกับวัตถุโปรแกรมที่คงอยู่เป็นความสัมพันธ์กับชื่อวัตถุ (object identifier) ของมัน  จุดเหล่านี้ทั้งหมดสามารถอ้างถึงในระบบเชิงสัมพันธ์ที่เหมาะสม แม้ว่ามาตรฐาน SQL และการดำเนินการของมันกำหนดข้อจำกัดอย่างเด็ดขาด และความซับซ้อนเพิ่มเติม
ประวัติ

ระบบฐานข้อมูลเชิงวัตถุสัมพันธ์เป็นระบบที่มีจุดเริ่มต้นจากงานวิจัยในปี พ.ศ. 2533 ซึ่งได้ขยายแนวคิดของฐานข้อมูลเชิงสัมพันธ์โดยเพิ่มแนวคิดของวัตถุลงไป  ผู้วิจัยมีความมุ่งหมายที่จะคงให้ภาษาสอบถามเชิงประกาศซึ่งตั้นบนพื้นฐานของพรีดิเคตแคลคูลัส (predicate calculus)เป็นองค์ประกอบหลักของสถาปัตยกรรม งานวิจัยนี้อาจเป็นงานวิจัย โพรเกรสของ UC Berkeley)ซึ่งได้มีผลิตภัณฑ์ 2 ตัวที่ผลิตออกมา คือ อิลลัสตรา (Illustra) และ รเกรสคิวแอล]]  (PostgreSQL)
ในช่วงกลางปีพ.ศ. 2533 ได้มีผลิตภัณฑ์เชิงพาณิชย์หลายตัว เช่น Illustra (ผลิตโดย Illustra Information Systems ต่อมาถูกซื้อโดย Informix Software  ภายหลังได้ขายต่อให้กับ IBM)  Omniscience (ผลิตโดย Omniscience Corporation ต่อมาขายให้กับ Oracle Corporation และเปลี่ยนชื่อผลิตภัณฑ์เป็น Oracle Lite) UniSQL (ผลิตโดย UniSQL, Inc. และต่อมาขายให้กับ KCOMS) และ Valentina database ซึ่งพัฒนาโดยรัสแลน ซาซูคิน ชาวยูเครน  สิบปีต่อมา โพรเกรสคิวแอล ได้พัฒนาเวอร์ชฃันเชิงพาณิชย์ และได้เป็นพื้นฐานสำหรับผลิตภัณฑ์อีกหลาย ๆ ตัวในปัจจุบัน
แนวคิดหลายประการในฐานข้อมูลเชิงวัตถุสัมพันธ์ในช่วงเริ่มต้นได้ถูกนำมารวมในมาตรฐาน SQL:1999 ในความเป็นจริง ผลิตภัณฑ์ใด ๆ ที่ได้เพิ่มลักษณะเชิงวัตถุตามข้อกำหนดของ SQL:1999 สามารถกล่าวได้ว่าเป็น ระบบการจัดการฐานข้อมูลเชิงวัตถุสัมพันธ์ได้ ตัวอย่างเช่น IBM's DB2 Oracle database และ Microsoft SQL Server เป็นต้น
ฐานฉากแท่นบูชา

| --- | --- |
ฐานฉากแท่นบูชา Predella
   “ฐานฉากแท่นบูชา” ที่เป็นภาพการบรรจุพระเยซู โดยแม็ทไทอัส กรึนวอลด์ราว ค.ศ. 1512-1516
ฐานฉากแท่นบูชา (อังกฤษ: Predella) เป็นแท่นที่ใช้ตั้งฉากแท่นบูชา “Predella” ในภาษาอิตาลีหมายถึงม้าที่ใช้คุกเข่า ในงานศิลปะ “ฐานฉากแท่นบูชา” หมายถึงจิตรกรรมหรือประติมากรรมที่อยู่ใต้กรอบล่างของฉากแท่นบูชา ฉากแท่นบูชาในปลายยุคกลางและยุคเรอเนสซองซ์มักจะมีฉากสำคัญอยู่เหนือ “ฐานฉากแท่นบูชา” ที่เป็นภาพขนาดเล็กกว่ามากที่เป็นภาพเรื่องราวที่อาจจะเป็นเรื่องจากชีวิตของพระเยซู, ชีวิตของพระแม่มารี หรือชีวิตของนักบุญ ตามปกติแล้วก็อาจจะมีสามถึงห้าภาพตามแนวนอนแต่บางครั้งก็จะเป็นเพียงภาพเดียว
การเขียนหรือสร้างฐานฉากแท่นบูชาจะแตกต่างจากการวาดภาพหลักเพราะเป็นภาพที่ผู้ชมต้องมาจ้องดูใกล้ๆ ศิลปินจะรู้สึกมีอิสระในการสร้างงานมากกว่าภาพหลัก เมื่องานในฉากหลักมีความสำคัญขึ้น ความสำคัญของฐานก็ลดน้อยลงตามลำดับและในที่สุดก็หายไปเลยในสมัยแมนเนอริสม์ และยิ่งหาดูได้ยากหลังจากกลางคริสต์ศตวรรษที่ 16
ดูเพิ่ม

ฉากแท่นบูชา
ศิลปะคริสต์ศาสนา
ศิลปะยุคกอธิค
ระเบียงภาพ

ฐานฉากจาก
ทุกขกิริยาของพระเยซู
ราวปี ค.ศ. 1468
คาร์โล คริเวลลิ
(Carlo Crivelli)
ฐาน “พระกระยาหารมื้อสุดท้าย”
วัดเซนต์วูลฟกัง
ชเนเบิร์ก, เยอรมนี
ฐานอัครสาวก
ราวปี ค.ศ. 1485
เบรเมน
ฐานคำจารึก
แอบบีเชินทาล
ฐานไม้แกะสลัก
มุนสเตอร์ไบรซาค
เยอรมนี
ถนนพอร์โทเบลโล

ถนนพอร์โทเบลโล
ถนนพอร์โทเบลโล (อังกฤษ: Portobello Road) อยู่ในย่านนอตทิงฮิลล์ซึ่งอยู่ในเขตตะวันตกของกรุงลอนดอน ถนนพอร์โทเบลโลสายนี้แต่เดิมเป็นเพียงถนนสายเล็ก ๆ ต่อมาในคริสต์ศตวรรษที่ 19 ผู้คนก็เริ่มมาวางขายสินค้าโดยเริ่มจากของมือสอง แล้วต่อมากลายเป็นตลาดขายของเก่าและของใหม่ ตลอดทั้งสองฝั่งถนนเต็มไปด้วยร้านค้าหลากหลายแบบและขนาด
ถนนพอร์โทเบลโลเป็นที่รู้จักมากขึ้นและดังไปทั่วโลกจากภาพยนตร์เรื่อง รักบานฉ่ำที่น็อตติ้งฮิลล์
ฌ้อปาอ๋อง ยอดขุนพลลำน้ำเลือด

| ฌ้อปาอ๋อง ยอดขุนพลลำน้ำเลือด |
| --- | --- |
ปกดีวีดี
กำกับ: สตีเฟ่น ชิง เว่ย ฮั่นเตา
เขียนบท: หลิว เหิง สตีเฟ่น ชิน เสี่ยว เหอ ซือ หยางผิง
อำนวยการสร้าง: จาง อี้โหมว
นักแสดงนำ: หลี่ เหลียงเหว่ย กวน จือหลิน จาง เฟิงอี้ กง ลี่
กำกับภาพ: หลี่ จื้อหว่า มัก ตักหยวน เฉิง ซิวเคิง หว่อง ปอมัน
ตัดต่อ: หวง หยงหมิง
ดนตรีประกอบ: เจมส์ หว่อง โรมิโอ เดียส
บริษัทผู้สร้าง: Long Shong Pictures  
วันฉาย:   9 มิถุนายน ค.ศ. 1994 (1994-06-09) 
ความยาว: 123 นาที
ประเทศ: จีน ฮ่องกง
ภาษา: จีน
ทำเงิน: 15,735,456.00 ดอลล่าร์ฮ่องกง
ฌ้อปาอ๋อง ยอดขุนพลลำน้ำเลือด (อังกฤษ: The Great Conqueror's Concubine, หรืออีกชื่อหนึ่งคือ King of Western Chu) เป็นภาพยนตร์อิงประวัติศาสตร์ของฮ่องกง กำกับโดย สตีเฟ่น ฉิน และ เว่ย ฮั่นเตา นำแสดงโดย หลี่ เหลียงเหว่ย, กวน จือหลิน, จาง เฟิงอี้ และ กง ลี่ ภาพยนตร์เรื่องนี้มีเค้าโครงมาจากเหตุการณ์สงครามฉู่-ฮั่น โดยเกิดขึ้นช่วงที่ ราชวงศ์ฉิน ล่มสลาย และการกำเนิดใหม่ของ ราชวงศ์ฮั่น ภาพยนตร์เรื่องนี้มีภาคต่อคือ ฌ้อปาอ๋อง ศึกสองแผ่นดิน
เนื้อเรื่องย่อ

เรื่องราวในภาพยนตร์เกิดขึ้นในยุคปลายราชวงศ์ฉินที่ราษฎรพากันลุกฮือขึ้นก่อกบฏ จนเกิดกองกำลังหลายสายในความวุ่นวายครั้งนี้ หนึ่งก็คือกองทัพที่มี เซี่ยงหวี่ หรือ ฌ้อปาอ๋อง นักรบหนุ่มผู้ห้าวหาญที่เกิดมาในตระกูลขุนนางของแคว้นฉู่เป็นผู้นำ ส่วนอีกหนึ่งคือกองทัพที่มี หลิวปัง ขุนนางระดับล่างของก๊กฉิน ที่มีพื้นเพเดิมมาจากครอบครัวชาวนาผู้ยากไร้เป็นผู้นำ
เมื่อ เซี่ยงหวี่ ได้ชัยในการรบ เข้าใกล้สู่การกรีฑาทัพเข้าเมืองเสียนหยาง กลับเป็นกองทัพของ หลิวปัง ที่ชิงเข้าเมืองก่อน สร้างความไม่พอใจให้แก่เซี่ยงหวี่เป็นอย่างยิ่ง ต่อมา เซี่ยงหวี่ ได้ประกาศตั้งตัวเองเป็น “ฌ้อปาอ๋อง” และแต่งตั้งให้ หลิวปัง มีบรรดาศักดิ์เป็น "ฮั่นอ๋อง"
นักแสดงนำ

หลี่ เหลียงเหว่ย รับบท ฌ้อปาอ๋อง
กวน จือหลิน รับบท สนมอู๋
จาง เฟิงอี้ รับบท หลิวปัง
กง ลี่ รับบท ลู่ จื้อ
เฉิน ชิเซียะ รับบท เตียวเหลียง
ตู้ เสี่ยวชุน รับบท เซียว เหอ
สือ เฉิน รับบท จิ๋นซีฮ่องเต้
ฉาง ชิห์ รับบท จักรพรรดิฉินที่ 2
แหล่งข้อมูลอื่น

ฌ้อปาอ๋อง ยอดขุนพลลำน้ำเลือด ที่อินเทอร์เน็ตมูวีเดตาเบส
ฌ้อปาอ๋อง ยอดขุนพลลำน้ำเลือด จากฐานข้อมูลภาพยนตร์ฮ่องกง
ถนนปรีดี พนมยงค์ (มหาวิทยาลัยธรรมศาสตร์ ศูนย์รังสิต)

ถนนปรีดี พนมยงค์ (อังกฤษ: Thanon Pridi Banomyong) เป็นชื่อถนนสายหนึ่งภายในมหาวิทยาลัยธรรมศาสตร์ ศูนย์รังสิต ช่วงระหว่าง ประตูพหลโยธิน 3 และ ถนนตลาดวิชา ทางมหาวิทยาลัยได้ตั้งชื่อถนนสายที่ขนานไปกับถนนป๋วย อึ๊งภากรณ์ และ ถนนสัญญา ธรรมศักดิ์ ว่า "ถนนปรีดี พนมยงค์" เพื่อเป็นเกียรติแก่นายปรีดี พนมยงค์ รัฐบุรุษอาวุโส, ผู้สำเร็จราชการแทนพระองค์ในรัชกาลที่ 8, นายกรัฐมนตรีคนที่ 7, หัวหน้าขบวนการเสรีไทย, และผู้นำพลเรือนในคณะราษฎร ในฐานะที่ท่านเป็นผู้ริเริ่มก่อตั้ง และผู้ประศาสน์การ มหาวิทยาลัยวิชาธรรมศาสตร์และการเมือง
ถนนราษฎร์ยินดี (เทศบาลนครหาดใหญ่)

ถนนราษฎร์ยินดี (อังกฤษ: Thanon Rat Yindi) หรือถนนสามสิบเมตร (อังกฤษ: Thanon Samsip Met) เป็นถนนสำคัญสายหนึ่งในเขตเทศบาลนครหาดใหญ่ อำเภอหาดใหญ่ จังหวัดสงขลา เส้นทางเริ่มต้นจากด้านทิศเหนือที่สามแยกตัดถนนเพชรเกษม ผ่านสี่แยกตัดถนนศุภสารรังสรรค์ สี่แยกตัดถนนธรรมนูญวิถี สิ้นสุดเส้นทางด้านทิศใต้ที่สามแยกตัดถนนศรีภูวนาถ สภาพเป็นถนนมีเกาะกลาง ตลอดสองข้างทางมีร้านค้าและอาคารสำนักงานอยู่เป็นจำนวนมาก
ปัจจุบันทางเทศบาลนครหาดใหญ่ได้วางแผนเพื่อเตรียมปรับปรุงถนนสายนี้ จากเดิมที่เป็นถนนสายวัฒนธรรมให้พัฒนาเป็นถนนเศรษฐกิจใหม่ เพื่อขยายฐานเศรษฐกิจจากย่านใจกลางเมืองหาดใหญ่ที่มีอยู่เดิมบริเวณถนนนิพัทธ์อุทิศ 1,2 และ 3 และถนนธรรมนูญวิถี มาสู่ฝั่งตะวันออกของตัวเมือง ตามนโยบายของนายไพร พัฒโน นายกเทศมนตรี โดยมีต้นแบบจากถนนออร์ชาร์ดของสิงคโปร์ ซึ่งการดำเนินงานจะเริ่มจากการย้ายสายไฟฟ้าลงใต้ดิน ปรับภูมิทัศน์ และเพิ่มพื้นที่สีเขียว พร้อม ๆ กับการปรับภูมิทัศน์บริเวณคลองเตยที่อยู่ใกล้เคียงและย่านธุรกิจอื่นในเมืองหาดใหญ่
ฐานตั้งระบบขอบฟ้า

กล้องที่ใช้ฐานตั้งระบบขอบฟ้า ผลิตในสหภาพโซเวียตในปี 1958 สำหรับภูมิมาตรศาสตร์
ฐานตั้งระบบขอบฟ้า (อังกฤษ: altazimuth mount หรือ alt-azimuth mount) คือฐานตั้งที่ใช้สำหรับหันอุปกรณ์โดยหมุนไปตามระบบพิกัดขอบฟ้า ซึ่งประกอบด้วยแกนตั้งคือมุมเงย และแกนนอนคือมุมทิศ ฐานตั้งประเภทนี้มีโครงสร้างที่เรียบง่ายและต้นทุนต่ำ และสามารถใช้กับเครื่องมือต่าง ๆ เช่น กล้องโทรทรรศน์ กล้องถ่ายภาพ สายอากาศ หรือแผงเซลล์แสงอาทิตย์
การประยุกต์ใช้ > ภูมิมาตรศาสตร์

กล้องโทรทรรศน์ที่ใช้ฐานตั้งระบบขอบฟ้าสามารถใช้ในภูมิมาตรศาสตร์ เป็นเครื่องมือสำคัญในงานวัดค่าเพื่อการก่อสร้าง โดยเฉพาะในสถานที่ที่ยากต่อการเข้าถึง
การประยุกต์ใช้ > ดาราศาสตร์

เมื่อใช้ในกล้องโทรทรรศน์ดาราศาสตร์ ข้อได้เปรียบที่สำคัญที่สุดของฐานตั้งแบบนี้คือความเรียบง่ายของการออกแบบกลไก ส่วนข้อเสียเปรียบหลักคือไม่สามารถติดตามแกนการหมุนได้เหมือนอย่างฐานตั้งระบบศูนย์สูตร โดยวัตถุที่เคลื่อนที่ในท้องฟ้ายามค่ำคืน เนื่องจากการหมุนของโลก ถ้าเป็นฐานตั้งระบบศูนย์สูตรจะแค่หมุนแกนเดียวด้วยความเร็วคงที่เพื่อติดตามวัตถุท้องฟ้า ฐานตั้งระบบขอบฟ้าไม่เพียงแต่ต้องหมุนแกนสองแกนไปพร้อมกันเท่านั้น แต่ยังต้องเปลี่ยนความเร็วในการหมุนในแกนต่าง ๆ ไปตลอดเวลา และยังจำเป็นต้องหมุนมุมของขอบเขตการมองเห็นอีกด้วย แต่เนื่องจากการพัฒนาเทคโนโลยีอิเล็กทรอนิกส์ และระบบขับเคลื่อนสองแบบดิจิทัลได้ขจัดข้อบกพร่องนี้ ดังนั้นกล้องโทรทรรศน์รูรับแสงขนาดใหญ่จำนวนมากในหอดูดาวสมัยใหม่จึงใช้ฐานตั้งระบบขอบฟ้า เพื่อลดการสูญเสียความแม่นยำซึ่งเกิดจากการเสียรูปทางกล
สำหรับในกล้องโทรทรรศน์ที่ใหญ่ ต้นทุนของการติดตั้งฐานตั้งระบบศูนย์สูตรนั้นสูงมาก ดังนั้นจึงถูกแทนที่ด้วยฐานตั้งระบบขอบฟ้าที่ควบคุมด้วยคอมพิวเตอร์ โครงสร้างที่เรียบง่ายของฐานตั้งระบบขอบฟ้าสามารถลดต้นทุนได้อย่างมาก ซึ่งเพียงพอที่จะนำมาใช้เพื่อพัฒนากลไกการติดตามและชี้ภาพที่ดีขึ้น ฐานตั้งระบบขอบฟ้ายังสามารถลดราคาโครงสร้างของโดมที่คลุมล้อมกล้องโทรทรรศน์ด้วย
รวมถึงกล้องโทรทรรศน์ดาราศาสตร์ที่สร้างขึ้นเองโดยนักดาราศาสตร์สมัครเล่นบางรุ่นซึ่งออกแบบมาเป็นพิเศษสำหรับการสังเกตการณ์ด้วยภาพที่มีกำลังขยายต่ำก็ยังใช้ฐานตั้งระบบขอบฟ้า เพื่อลดต้นทุนและน้ำหนัก เช่น กล้องโทรทรรศน์แบบดอปสัน และ กล้องโทรทรรศน์แบบ GoTo
กล้องโทรทรรศน์แบบนิวตันที่ติดตั้งบนฐานตั้งระบบขอบฟ้า
ฌอง-คล็อด ลอเยอร์

| ฌอง-คล็อด ลอเยอร์ |
| --- | --- |
เกิด: ฌอง-คล็อด พี.ลอเยอร์  (1970-11-30) 30 พฤศจิกายน ค.ศ. 1970 (53 ปี)
ระวังสับสนกับ ฌอง-คล็อด แวน แดมม์
ฌอง-คล็อด ลอเยอร์ (อังกฤษ: Jean-Claude Leuyer; 30 พฤศจิกายน ค.ศ. 1970 – ) หรือเรียกแบบง่าย ๆ ว่า ฌอง คล็อด เป็นทั้งอดีตคิกบ็อกเซอร์รุ่นซูเปอร์เฮฟวีเวท และนักมวยไทยชาวอเมริกัน เขาเป็นแชมป์โลกมาแล้วถึงหกสมัย โดยเป็นผู้ครองแชมป์ในสี่องค์กรที่แตกต่างกัน และเข้าแข่งขันในการต่อสู้ระดับโลกสิบหกรายการ เขามีผลงานเด่นจากการมีชัยเหนือร็อบ กามัน และโทมัส คูฮาเชฟสกี ในเค-วัน
ทั้งนี้ เขาเป็นผู้เรียนวิชามวยไทยจากก้านยาว อรุณเหลือง (พิเชษฐ์ อรุณเหลือง) ซึ่งเป็นหัวหน้าผู้ฝึกสอนแห่งค่ายมวยแฟร์เท็กซ์
ประวัติ > อาชีพในช่วงต้น

แม้ว่าจะใช้วิชามวยไทยเป็นวิชาชีพ แต่ลอเยอร์ก็ได้เริ่มต้นฝึกศิลปะการต่อสู้ครั้งแรกเมื่ออายุห้าขวบในศาสตร์แห่งคาราเต้สายโชโตกัน เขาได้มีชื่อเสียงใน ค.ศ. 1994 เมื่อครั้งที่เขาชนะรายการยูเอสเอ็มทีเอเฮฟวี่เวทแชมเปี้ยนชิพ หลังจากนั้น เขาก็ชนะรายการชิงแชมป์ฟรีสไตล์รุ่นซูเปอร์เฮฟวี่เวทระหว่างทวีปของไอเอสเคเอ โดยเป็นฝ่ายชนะ ฮิราวี ที แรนจี จากประเทศนิวซีแลนด์ ณ วันที่ 13 มีนาคม ค.ศ. 1994 ภายหลังในระดับอาชีพของเขา เขายังเป็นผู้ชนะรายการไอเอสเคเอเวิลด์ซูเปอร์เฮฟวี่เวทฟรีสไตล์แชมเปี้ยนชิพ กับรายการไอเอสเคเอเวิลด์ซูเปอร์เฮฟวี่เวทมวยไทยแชมเปี้ยนชิพ
ประวัติ > คำเชิญสู่เค-วัน

ใน ค.ศ. 1996 ลอเยอร์ได้รับเชิญให้มีส่วนร่วมในเค-วัน เวิลด์กรังด์ปรีซ์ ซึ่งเป็นการรวมพลประจำปีของเหล่าคิกบ็อกเซอร์รุ่นเฮฟวี่เวทที่ดีที่สุดระดับโลกในประเทศญี่ปุ่น มีการเรียกชื่อเขาอย่างง่าย ๆ ว่า "ฌอง คล็อด" ในการประชาสัมพันธ์ เขาได้รับการเปิดตัวโดยได้พบกับคู่ชกที่มีชื่อว่าปีเตอร์ เอิร์ทส์ ในรายการ เค-วัน กรังด์ปรีซ์ '96 โอเพนนิงแบทเทิล ที่โยโกฮามา ณ วันที่ 10 มีนาคม ค.ศ. 1996 ในช่วงสุดท้ายของยกแรก เอิร์ทส์เป็นฝ่ายน็อคลอเยอร์อย่างจังด้วยท่าเตะสูงขวา
ชีวิตส่วนตัว

ภายหลังจากที่เขาอำลาวงการการต่อสู้ ลอเยอร์ได้ปรากฏตัวในภาพยนตร์เป็นจำนวนมากในฐานะนักแสดงและสตันท์แมน รวมถึงภาพยนตร์ จอมคนผงาดโลก ที่เจ็ท ลี นำแสดง และเขายังเป็นผู้ฝึกสอนที่โรงเรียนคิกบ็อกซิงอเมริกัน
รายการที่ชนะ

ไอเอฟซีเอ
ไอเอฟซีเอมวยไทยเวิลด์แชมเปียนชิพ
สมาคมกีฬาคาราเต้นานาชาติ
ไอเอสเคเออินเตอร์คอนติเนนตัลซูเปอร์เฮฟวีเวทฟรีสไตล์แชมเปียนชิพ
ไอเอสเคเอเวิลด์ซูเปอร์เฮฟวีเวทฟรีสไตล์แชมเปียนชิพ
ไอเอสเคเอเวิลด์ซูเปอร์เฮฟวีเวทมวยไทยแชมเปียนชิพ
ยูเอสเอชอี
ยูเอสเอชอีเฮฟวีเวทแชมเปียนชิพ
สมาคมมวยไทยสหรัฐ
ยูเอสเอ็มทีเอเฮฟวีเวทมวยไทยแชมเปียนชิพ
แหล่งข้อมูลอื่น

Official K-1 Profile เก็บถาวร 2012-04-26 ที่ archive.today
ฌอง-คล็อด ลอเยอร์ ที่อินเทอร์เน็ตมูวีเดตาเบส
ญาติไดโนเสาร์เจ้าเล่ห์ 3

| ญาติไดโนเสาร์เจ้าเล่ห์ 3 |
| --- | --- |
กำกับ: Roy Allen Smith
เขียนบท: Dev Ross
สร้างจาก: Characters by Judy Freudberg Tony Geiss
อำนวยการสร้าง: Roy Allen Smith Zahra Dowlatabadi
นักแสดงนำ: Scott McAfee Candace Hutson Heather Hogan Rob Paulsen John Ingle Linda Gary Whitby Hertford Nicholas Guest Tress MacNeille Frank Welker Scott Menville Kenneth Mars Jeff Bennett
ผู้บรรยาย: John Ingle
ตัดต่อ: Jay Bixsen
ดนตรีประกอบ: Michael Tavera James Horner (music from The Land Before Time)
บริษัทผู้สร้าง: Universal Cartoon Studios 
ผู้จัดจำหน่าย: MCA/Universal Home Video
วันฉาย:   12 ธันวาคม ค.ศ. 1995 (1995-12-12) 
ความยาว: 71 นาที
ประเทศ: สหรัฐอเมริกา
ภาษา: อังกฤษ
ญาติไดโนเสาร์เจ้าเล่ห์ 3 (อังกฤษ: The Land Before Time III: The Time of the Great Giving) เป็นภาพยนตร์แอนิเมชันแนวผจญภัยปี 1995 กำกับโดยรอย อัลเลน สมิธ เป็นตอนที่สองของญาติไดโนเสาร์เจ้าเล่ห์และเป็นหนังเรื่องที่สามของแฟรนชายส์เรื่องนี้
บทพากย์

สก็อต แม็คอาฟี รับบทเป็น ลิตเติ้ลฟุต
แคนแดซ ฮัทสัน รับบทเป็น เซร่า
เฮเทอร์ โฮแกน รับบทเป็น ดั๊กกี้
เจฟ เบนเนต รับบทเป็น เพทรี่ / มัตต์ / อิกัวโนดอน
ร็อบ พอลเซ็น รับบทเป็น สไปค์ / โกช
วิท เฮทฟอร์ด รับบทเป็น ฮิยป์ (เสียงพูด)
จอร์ช เคท่าน รับบทเป็น ฮิยป์ (เสียงร้อง)
สก็อต เมนวิล รับบทเป็น น็อด
เคนเน็ต มาร์ส รับบทเป็น คุณปู่ลองเน็ค
ลินดา แกรี่ รับบทเป็น คุณย่าลองเน็ค / แม่เควทซาลโคทลัส
นิโคลัส เกสต์ รับบทเป็น พ่อของฮิยป์
เทรสส์ แม็คเนลลี่ รับบทเป็น สเตโกซอรัส / แม่ของสไปค์และดั๊กกี้ / แม่ของเพทรี่
จอห์น อินเกิล รับบทเป็น คนบรรยาย / พ่อของเซร่า
แฟรงค์ เวลเกอร์ รับบทเป็น วิลอซิแรปเตอร์
การต้อนรับและวิจารณ์

ในคำวิจารณ์จากเอนเตอร์เทนเมนต์วีกลี ไมเคิล ซาวเตอร์ ได้อธิบายว่า "ลิตเติ้ลฟุตและเพื่อนๆ ของเธอยังคงความอ่อนเยาว์อยู่" เมื่อเดือนสิงหาคม ค.ศ.2014 นิวยอร์กโพสต์ได้จัดให้ภาคนี้เป็นอันดับ 2 จาก 13 อันดับของญาติไดโนเสาร์เจ้าเลห์
แหล่งข้อมูลอื่น

The Land Before Time III: The Time of the Great Giving ที่อินเทอร์เน็ตมูวีเดตาเบส
| ด ค กญาติไดโนเสาร์เจ้าเล่ห์ |
| --- | --- |
ซีรีส์ภาพยนตร์:  ญาติไดโนเสาร์เจ้าเล่ห์ (ค.ศ. 1988)  ญาติไดโนเสาร์เจ้าเล่ห์ 2 (ค.ศ. 1994)  ญาติไดโนเสาร์เจ้าเล่ห์ 3 (ค.ศ. 1995)  ญาติไดโนเสาร์เจ้าเล่ห์ 4 (ค.ศ. 1996)  ญาติไดโนเสาร์เจ้าเล่ห์ 5 (ค.ศ. 1997)  ญาติไดโนเสาร์เจ้าเล่ห์ 6 (ค.ศ. 1998)  The Stone of Cold Fire (ค.ศ. 2000)  The Big Freeze (ค.ศ. 2001)  Journey to Big Water (ค.ศ. 2002)  The Great Longneck Migration (ค.ศ. 2003)  Invasion of the Tinysauruses (ค.ศ. 2005)  The Great Day of the Flyers (ค.ศ. 2006)  ญาติไดโนเสาร์เจ้าเล่ห์ 13 (ค.ศ. 2007)  Journey of the Brave (ค.ศ. 2016) 
ส่วนเกี่ยวข้อง:  TV series (episodes)  ตัวละคร  Video games  "อิฟวีโฮล์ดออนทูเกเธอร์" 
  หนังสือ   หมวดหมู่
ฌอน รูนีย์

ฌอน ไมเคิล รูนีย์ (อังกฤษ: Sean Michael Rooney) (เกิดวันที่ 13 พฤศจิกายน พ.ศ. 2525 ที่ วีทตัน, รัฐอิลลินอย, สหรัฐอเมริกา) เป็นวอลเลย์บอลชาวอเมริกัน สมาชิกคนหนึ่งของทีมชาติอเมริกา ได้รับเหรียญทองในการแข่งขันโอลิมปิกเกมส์, ปักกิ่ง 2008 และ วอลเลย์บอลเวิลด์ลีก (2008, 2014)